laion/Wikipedia-Exotic huggingface dataset:
რუდოლფ შუსტერი

რუდოლფ შუსტერი (გერმ. Rudolf Schuster; დ. 4 იანვარი 1934, კოშიცე, ჩეხოსლოვაკია) — სლოვაკი პოლიტიკური და სახელმწიფო მოღვაწე, სლოვაკეთის პრეზიდენტი 1999-2004 წლებში. წარმოშობით კარპატელი გერმანელია. დაამთავრა ბრატისლავის ტექნიკური ინსტიტუტი. მისი დამთავრების შემდეგ მუშაობდა ინჟინერ-დამპროექტებლად. 1983 წელს გახდა კოშიცეს მერი. მოგვიანებით იყო სლოვაკიის პარლამენტის თავმჯდომარე და ელჩი კანადაში. 1999 წლის 29 მაისს სლოვაკეთის პრეზიდენტად აირჩიეს, თანამდებობა 15 ივნისს დაიკავა. მისი პრეზიდენტობის პერიოდში 2004 წლის 29 მარტს სლოვაკეთი ოფიციალურად გახდა ნატოს წევრი. რუდოლფ შუსტერის ვებ საიტი დაარქივებული 2006-01-13 საიტზე Wayback Machine.
სლოვაკეთის გერბი

სლოვაკეთის გერბი — სლოვაკეთის ერთ-ერთი სახელმწიფო სიმბოლო (დროშასა და ჰიმნთან ერთად). დამტკიცდა 1993 წლის 1 იანვარს, მას შემდეგ, რაც ჩეხოსლოვაკია ორ სუვერენულ სახელმწიფოდ - ჩეხეთად და სლოვაკეთად დაიშალა. აღსანიშნავია, რომ სლოვაკეთის დღევანდელ გერბზე გამოსახული სიმბოლოები ჩეხოსლოვაკიის გერბზეც იყო გამოსახული ჩეხურ სიმბოლოებთან ერთად. გერბზე გამოსახული სიმბოლოები მეორდება როგორც სლოვაკეთის სახელმწიფო, ისე პრეზიდენტის დროშაზეც. თანამედროვე შეფასებით, ორმაგი ჯვარის სიმბოლო წარმოიქმნა ბიზანტიის იმპერიაში IX საუკუნეში. სავარაუდოდ ეს სიმბოლო სლოვაკეთში ორმა ბიზანტიელმა მისიონერმა - წმინდა კირილემ და მეთოდემ შემოიტანეს. ჩვეულებრივი ჯვრისაგან განსხვავებით ორმაგი ჯვრის სიმბოლური დატვირთვა და მნიშვნელობა ბოლომდე გასაგები არაა. ერთ-ერთი ვერსიით, პირველი ჰორიზონტალური მკლავი განასახიერებს ბიზანტიის იმპერატორის საერო, მეორე კი საეკლესიო ძალაუფლებას. სხვა ვერსიის თანახმად კი ერთი მკლავი განასახიერებს სიკვდილს, მეორე კი - იესო ქრისტეს მკვდრეთით აღდგომას. გერბზე გამოსახული სამი მთა განასახიერებს ტატრებს, მატრასა და ფატრას მთებს, რომლებიც სიმბოლურად უნგრეთის სამეფოს ჩრდილოეთ მთიან ნაწილს წარმოადგენენ. ამ სიმბოლოს იყენებდნენ უნგრეთის მეფე ვლადისლავი და მისი მემკვიდრე ოტო ბავარიელი XIV საუკუნის დასაწყისში. სლოვაკეთის გერბი 1960-1990 წლებში. სლოვაკეთის პრეზიდენტის დროშა. სლოვაკეთის სახელმწიფო დროშა. Heraldry and Genealogy Society of Slovakia[მკვდარი ბმული] Герб Словакии на странице правительства Словацкой Республики
ასპრი

ასპრი (ბერძ. Aspros — თეთრი, ვერცხლი) — ტრაპიზონული ვერცხლის მონეტა. მოჭრეს კომნენოსებმა XIII საუკუნის 30-იან წლებში და ცნობილია კომნენოსების ან ტრაპიზონული ასპრის სახელწოდებით (წონა — 2,7 - 3 გ). მონეტის შუბლზე გამოსახულია კეისარი, ზურგზე — საკეისროს მფარველი წმ. ევგენიოსი. გამოსახულებებს შესაბამისი ბერძნული ზედწერილები ახლავს. XIV—XV საუკუნეების ასპრმა ტიპოლოგიური ცვლილება განიცადა — მისი წონა 0,5 გრამამდე შემცირდა. საქართველოში ასპრი გავრცელებული იყო XIII-XIV საუკუნეებში (აღმოჩენილია სოხუმში, ტობანიერში, კოპიტნარში, ვარძიაში და სხვა). XIII საუკუნის II ნახევარში მისი მიბაძვით საქართველოში მოიჭრა ვერცხლის ფული — კირმანეული თეთრი. ქართული სიგელ-გუჯრებში ასპრი სისხლის საზღაურად იხსენიება. აბრამიშვილი თ., XIII-XIV სს. დასავლურ-ქართული ფული (კირმანეული), თ., 1959; აბრამიშვილი თ., ქართული საბჭოთა ენციკლოპედია, ტ. 1, თბ., 1975. — გვ. 642.
ნიტრა (მდინარე)

ნიტრა (სლოვაკ. Nitra) — მდინარე სლოვაკეთში, მდინარე ვაგის მარცხენა შენაკადი. სიგრძე 167 კმ, აუზის ფართობი 4499 კმ². სათავე აქვს დიდი ფატრის სამხრეთ კალთაზე, ზღვის დონიდან 910 მ სიმაღლეზე. ქვემო დინება მოქცეულია შუა დუნაის დაბლობის ფარგლებში. საშუალო წლიური ხარჯი ქვემო დინებაში 25 მ³/წმ. გაზაფხულზე დამახასიათებელია წყალდიდობა, ზაფხულში — წყალმცირობა. ხე-ტყის დაცურება. მდინარის ნაპირზეა ქალაქი ნიტრა. შეგიძლიათ იხილოთ მედიაფაილები თემაზე „ნიტრა (მდინარე)“ ვიკისაწყობში. ნიტრა — სტატია დიდი საბჭოთა ენციკლოპედიიდან (რუსული)
ჰრონი

ჰრონი (სლოვაკ. Hron) — მდინარე სლოვაკეთში, მდინარე დუნაის მარცხენა შენაკადი სიგრძე 298 კმ, აუზის ფართობი 5453 კმ². სათავე აქვს დაბალი ტატრების სამხრეთ კალთაზე, ზღვის დონიდან 935 მ სიმაღლეზე. ზემო და შუა დინება მოქცეულია დასავლეთი კარპატების ხეობებსა და მთათაშორის ქვაბულებში, ხოლო ქვემო დინება გაშლილია შუა დუნაის დაბლობზე. წყალდიდობა გაზაფხულზეა, წყალმცირობა ზაფხულში. დასაცურებელი მდინარეა. არის ჰიდროელექტროსადგური. მდინარის ნაპირზეა ქალაქები: ბანსკა-ბისტრიცა და ზვოლენი. ჰრონი — სტატია დიდი საბჭოთა ენციკლოპედიიდან (რუსული)
ასპუჭაკასებრნი

ასპუჭაკასებრნი (ლათ. Sylviidae) — ფრინველების ოჯახი ბეღურასნაირთა რიგისა. აერთიანებს მომცრო მგალობელ ფრინველებს. უმეტესად აღმოსავლეთ ნახევარსფეროში გავრცელებული. ასპუჭაკასებრნი ბინადრობენ ტყეებსა და ბუჩქნარებში, ბუდეს აგებენ მიწაზე, ბუჩქზე, ლერწამსა და ხეზე. მეტწილად დებენ 5 კვერცხს, კრუხობის ხანგრძლივობა 11–12 დღეა. ცნობილი იყო ასპუჭაკასებრნთა 386 სახეობა, თუმცა უკანასკნელი კვლევების მიხედვით სახეობების რიცხვი 70-ს, გვარებისა კი 20-ს შეადგენს. საქართველოში გვხვდება 8 გვარი, რომელშიც შედის 19 სახეობა. ასპუჭაკას (Sylvia) გვარიდან აღსანიშნავია მიმინოსებრი (Sylvia nisoria), რუხი (Sylvia communis), შავთავა (Sylvia atricapilla) და ბაღის (Sylvia borin) ასპუჭაკა. იკვებებიან მწერებით. მავნე მწერების განადგურებით ასპუჭაკასებრნებს მეურნეობისათვის მნიშვნელოვანი სარგებლობა მოაქვს. კუტუბიძე მ., ქართული საბჭოთა ენციკლოპედია, ტ. 1, თბ., 1975. — გვ. 642. ↑ Sylviid babblers, parrotbills & white-eyes. World Bird List Version 7.3. International Ornithologists' Union (2017). ციტირების თარიღი: 7 September 2017.
სლოვაკეთის დროშა

სლოვაკეთის სახელმწიფო დროშა — სლოვაკეთის სახელმწიფო სიმბოლო გერბსა და ჰიმნთან ერთად. დამტკიცებულია 1992 წლის 3 სექტემბერს სლოვაკეთის კონსტიტუციის თანახმად. ეს დროშა (თეთრი, ლურჯი და წითელი ზოლებით) გამოიყენება სხვა სლავურ ქვეყნებშიც (სლოვენია, რუსეთი). მათ შორის ძირითადი განსხვავება სლოვაკეთის გერბია. სლოვაკეთის დროშა ამჟამინდელი სახით (სხვა გერბით) შეიძლება 1848 წლით დათარიღდეს. ეს დროშა სლოვაკეთში გამოიყენებოდა მეორე მსოფლიო ომის დროს და საბოლოოდ დამტკიცდა 1990 წლის 1 მარტს (გერბის გარეშე) როგორც სლოვაკეთის დროშა ჩეხოსლოვაკიის შემადგენლობაში. 1992 წლის 3 სექტემბერს მას დაემატა გერბი, 1993 წლის თებერვალში კი შეიქმნა სპეციალური კანონი, რომელიც აღწერს დროშის დეტალებს. სლოვაკეთის არაოფი-ციალური დროშა 1938 წლამდე, სლოვაკეთის პირველი რესპუბლი-კისა (1939-1945 წწ) და 1990-1992 წლებში ჩეხოსლოვაკიის შემადგენლობაში სლოვაკეთის ოფიცი-ალური დროშა ომის პერიოდის დროშა (1939-1945 წწ) ვერტიკალური ვარიანტი პრეზიდენტის შტანდარტი 1939-1945 წლებში პრეზიდენტის შტანდარტი 1945 წლიდან რუსეთის დროშა. პროპორცია 2:3 სლოვენიის დროშა. პროპორცია 1:2 სლოვაკეთის გერბი სლოვაკეთის ჰიმნი Zákon NR SR o štátnych symboloch Slovenskej republiky a ich používaní Slovakia Flag[მკვდარი ბმული]
ტოგუი

ტოგუი (ესპ. Togüí) — ქალაქი და მუნიციპალიტეტი კოლუმბიაში, ბოიაკის დეპარტამენტში. მდებარეობს ზღვის დონიდან 2.900 მეტრზე. 2005 წლის მონაცემებით, მოსახლეობა 5 099 ადამიანს შეადგენდა, სიმჭიდროვე 43.21 ადამიანი კმ²-ზე. ფართობი 118 კმ²-ია. კოლუმბიის ქალაქების სია კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი დაარქივებული 2008-06-11 საიტზე Wayback Machine. (ესპანური) statoids.com-ის მონაცემები
ტოპაგა

ტოპაგა (ესპ. Tópaga) — ქალაქი და მუნიციპალიტეტი კოლუმბიაში, ბოიაკის დეპარტამენტში. მდებარეობს ზღვის დონიდან 2.794 მეტრზე. 2005 წლის მონაცემებით, მოსახლეობა 3 608 ადამიანს შეადგენდა, სიმჭიდროვე 97.51 ადამიანი კმ²-ზე. ფართობი 37 კმ²-ია. კოლუმბიის ქალაქების სია კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი დაარქივებული 2008-06-11 საიტზე Wayback Machine. (ესპანური) statoids.com-ის მონაცემები
ასტამი

ასტამი — რკინის პატარა ნიჩაბი. იხმარება პურის ცხობისას. ვარცლის ასტამით (ხოწი) ვარცლიდან ცომს ფხეკენ, თორნის ასტამით გამომცხვარ პურს თორნიდან იღებენ და მიმწვარს ჩაფხეკენ. კერის ასტამით კი კერიდან ღველფს იღებენ და თავდახურულ კეცს აყრიან. ასტამსა და საკეცს „ნაწილიან“ (წმინდა) საგნებად თვლიდნენ და ქალებს მზითვად ატანდნენ. ყოველ ბარბარობას სრულდებოდა ოჯახის ახალი დიასახლისისათვის ასტამ-საკეცის გადაცემის რიტუალი. ძველი ქართული ენის ლექსიკონში ასტამი განმარტებულია როგორც „ცეცხლის საჩხრეკი“. პირველად ასტამი „შუშანიკის წამებაში“ იხსენიება: „მაშინ იწყო უჯეროსა გინებად ვარსქენ და ფერჴითა თვისითა დასთრგუნვიდა მას [შუშანიკს], და აღიღო ასტამი და უხეთქნა მას თავსა, და ჩაჰფლა, და თუალი ერთი დაუბუშტა“. რეხვიაშვილი ნ., ქსე, ტ. 1, გვ. 642, თბ., 1975
ტოტა (ბოიაკა)

ტოტა (ესპ. Tota) — ქალაქი და მუნიციპალიტეტი კოლუმბიაში, ბოიაკის დეპარტამენტში. მდებარეობს ზღვის დონიდან 2.780 მეტრზე. 2005 წლის მონაცემებით, მოსახლეობა 5 531 ადამიანს შეადგენდა, სიმჭიდროვე 17.61 ადამიანი კმ²-ზე. ფართობი 314 კმ²-ია. კოლუმბიის ქალაქების სია კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი დაარქივებული 2008-06-11 საიტზე Wayback Machine. (ესპანური) statoids.com-ის მონაცემები
ტუნუნგუა

ტუნუნგუა (ესპ. Tununguá) — ქალაქი და მუნიციპალიტეტი კოლუმბიაში, ბოიაკის დეპარტამენტში. მდებარეობს ზღვის დონიდან 1.089 მეტრზე. 2005 წლის მონაცემებით, მოსახლეობა 1 610 ადამიანს შეადგენდა, სიმჭიდროვე 20.91 ადამიანი კმ²-ზე. ფართობი 77 კმ²-ია. კოლუმბიის ქალაქების სია კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი დაარქივებული 2008-06-11 საიტზე Wayback Machine. (ესპანური) statoids.com-ის მონაცემები
ტურმეკე

ტურმეკე (ესპ. Turmequé) — ქალაქი და მუნიციპალიტეტი კოლუმბიაში, ბოიაკის დეპარტამენტში. მდებარეობს ზღვის დონიდან 2.409 მეტრზე. 2005 წლის მონაცემებით, მოსახლეობა 7 347 ადამიანს შეადგენდა, სიმჭიდროვე 69.31 ადამიანი კმ²-ზე. ფართობი 106 კმ²-ია. კოლუმბიის ქალაქების სია კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი დაარქივებული 2008-06-11 საიტზე Wayback Machine. (ესპანური) statoids.com-ის მონაცემები
ტუტა (ბოიაკა)

ტუტა (ესპ. Tuta) — ქალაქი და მუნიციპალიტეტი კოლუმბიაში, ბოიაკის დეპარტამენტში. მდებარეობს ზღვის დონიდან 2.431 მეტრზე. 2005 წლის მონაცემებით, მოსახლეობა 8 823 ადამიანს შეადგენდა, სიმჭიდროვე 53.47 ადამიანი კმ²-ზე. ფართობი 165 კმ²-ია. კოლუმბიის ქალაქების სია კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი დაარქივებული 2008-06-11 საიტზე Wayback Machine. (ესპანური) statoids.com-ის მონაცემები
ტუტასა

ტუტასა (ესპ. Tutazá) — ქალაქი და მუნიციპალიტეტი კოლუმბიაში, ბოიაკის დეპარტამენტში. მდებარეობს ზღვის დონიდან 3.294 მეტრზე. 2005 წლის მონაცემებით, მოსახლეობა 2 185 ადამიანს შეადგენდა, სიმჭიდროვე 16.19 ადამიანი კმ²-ზე. ფართობი 135 კმ²-ია. კოლუმბიის ქალაქების სია კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი დაარქივებული 2008-06-11 საიტზე Wayback Machine. (ესპანური) statoids.com-ის მონაცემები
უმბიტა

უმბიტა (ესპ. Úmbita) — ქალაქი და მუნიციპალიტეტი კოლუმბიაში, ბოიაკის დეპარტამენტში. მდებარეობს ზღვის დონიდან 2.480 მეტრზე. 2005 წლის მონაცემებით, მოსახლეობა 9 888 ადამიანს შეადგენდა, სიმჭიდროვე 66.81 ადამიანი კმ²-ზე. ფართობი 148 კმ²-ია. კოლუმბიის ქალაქების სია კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი დაარქივებული 2008-06-11 საიტზე Wayback Machine. (ესპანური) statoids.com-ის მონაცემები
ვენტაკემადა

ვენტაკემადა (ესპ. Ventaquemada) — ქალაქი და მუნიციპალიტეტი კოლუმბიაში, ბოიაკის დეპარტამენტში. მდებარეობს ზღვის დონიდან 2.729 მეტრზე. 2005 წლის მონაცემებით, მოსახლეობა 14 166 ადამიანს შეადგენდა, სიმჭიდროვე 89.09 ადამიანი კმ²-ზე. ფართობი 159 კმ²-ია. კოლუმბიის ქალაქების სია კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი დაარქივებული 2008-06-11 საიტზე Wayback Machine. (ესპანური) statoids.com-ის მონაცემები
ვილია-დე-ლეივა

ვილია-დე-ლეივა (ესპ. Villa de Leyva) — ქალაქი და მუნიციპალიტეტი კოლუმბიაში, ბოიაკის დეპარტამენტში. მდებარეობს ზღვის დონიდან 2.118 მეტრზე. 2005 წლის მონაცემებით, მოსახლეობა 9 645 ადამიანს შეადგენდა, სიმჭიდროვე 75.35 ადამიანი კმ²-ზე. ფართობი 128 კმ²-ია. კოლუმბიის ქალაქების სია კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი დაარქივებული 2008-06-11 საიტზე Wayback Machine. (ესპანური) statoids.com-ის მონაცემები
მცირე ცთომილები

მცირე ცთომილები, იგივე ასტეროიდები — მზის ირგვლივ ელიფსურ ორბიტებზე მოძრავი სხეულები, რომელთა ზომები მზის სისტემის პლანეტებთან შედარებით მცირეა. მაგ. ცერერას დიამეტრია 770 კმ, პალადასი — 490 კმ, ვესტასი — 385 კმ, სხვებისა — ბევრად ნაკლები. ტერმინი ასტეროიდი (ვარსკვლავის მსგავსი) შემოღებული იყო ჰერშელის მიერ იმის საფუძველზე, რომ ისინი ტელესკოპში ვარსკვლავის მსგავსად დაიკვირვება წერტილოვან ობიექტებად, განსხვავებით პლანეტებისაგან, რომლებიც ტელესკოპში დაიკვირვებიან დისკოს სახით. XX საუკუნეში აღმოჩენილია მხოლოდ 40 კმ-ზე ნაკლებ დიამეტრიანი მცირე ცთომილები. ყველა იმ მცირე ცთომილებს, რომელთა ორბიტა ზუსტადაა გამოთვლილი, საკუთარი სახელი და მუდმივი ნომერი აქვს. ასეთი ცთომილების რიცხვი 2500-ზე მეტია. მათზე ინფორმაცია ყოველწლიურად ქვეყნდება საერთაშორისო გამოცემაში „მცირე ცთომილების ეფემერიდები“. მცირე ცთომილების ორბიტები ძირითადად მარსისა და იუპიტერის ორბიტებს შორისაა. მათ დიდი ექსცენტრისიტეტები აქვთ, ეკლიპტიკის სიბრტყისადმი საშუალო დახრილობა კი 9.54°-ია. მათი ზედაპირი ძირითადად დაფარულია კრატერებით, რაც მცირე ზომის ციური სხეულების დაჯახებითაა გამოწვეული. ცნობილი ასტეროიდების უმეტესობა განლაგებულია ასტეროიდთა სარტყელში, რომელიც მდებარეობს მზიდან 2.3-3.3 ა. ე.-ზე. მიუხედავად ასტეროიდთა სიმრავლისა (600 000-მდე), მათი საერთო მასა არ აღემატება დედამიწის მასის 1/2000-ს. ყველაზე კაშკაშა ასტეროიდი არის ვესტა. როდესაც ის მდებარეობს დედამიწიდან მინიმალურ მანძილზე, მისი სიკაშკაშე აღწევს 6.5 ვარსკვლავიერ სიდიდეს. ძალიან ბნელ ცაზე ვესტას დანახვა შესაძლებელია შეუიარაღებელი თვალითაც კი (ვესტა ერთადერთი ასტეროიდია, რომლის დანახვაც შეუიარაღებელი თვალით არის შესაძლებელი). ათასობით ასტეროიდის ორბიტა კვეთს დედამიწის ორბიტას. დედამიწის ახლოს მდებარე ასტეროიდები იყოფა სამ ჯგუფად: ათენის, აპოლოს და ამორის ჯგუფის ასტეროიდები. ნეპტუნის ორბიტის მიღმა მდებარეობენ ტრანსნეპტუნური ობიექტები, რომლებიც ქმნიან კოიპერის სარტყელს. კოიპერის სარტყელი მრავალ მცირე ზომის ობიექტს (მათ შორის ჯუჯა პლანეტებსაც) შეიცავს. პირველი ტრანსნეპტუნური ობიექტი აღმოჩენილი იყო 1930 წელს (პლუტონი). ქართული საბჭოთა ენციკლოპედია, ტ. 7, თბ., 1984. — გვ. 254-255. მზის სისტემის მცირე სხეულები დაარქივებული 2023-01-07 საიტზე Wayback Machine.
ვირაკაჩა

ვირაკაჩა (ესპ. Viracachá) — ქალაქი და მუნიციპალიტეტი კოლუმბიაში, ბოიაკის დეპარტამენტში. მდებარეობს ზღვის დონიდან 2.469 მეტრზე. 2005 წლის მონაცემებით, მოსახლეობა 3 380 ადამიანს შეადგენდა, სიმჭიდროვე 49.71 ადამიანი კმ²-ზე. ფართობი 68 კმ²-ია. კოლუმბიის ქალაქების სია კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი დაარქივებული 2008-06-11 საიტზე Wayback Machine. (ესპანური) statoids.com-ის მონაცემები
სეტაკირა

სეტაკირა (ესპ. Zetaquirá) — ქალაქი და მუნიციპალიტეტი კოლუმბიაში, ბოიაკის დეპარტამენტში. მდებარეობს ზღვის დონიდან 1.433 მეტრზე. 2005 წლის მონაცემებით, მოსახლეობა 3 380 ადამიანს შეადგენდა, სიმჭიდროვე 49.71 ადამიანი კმ²-ზე. ფართობი 68 კმ²-ია. კოლუმბიის ქალაქების სია კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი დაარქივებული 2008-06-11 საიტზე Wayback Machine. (ესპანური) statoids.com-ის მონაცემები
რობი კუხიანიძე

რობერტ (რობი) კუხიანიძე (დ. 5 აგვისტო, 1965, ქუთაისი) — ქართველი მუსიკოსი (ვოკალი, გიტარა). პანკ-როკ ჯგუფ Outsider-ის დამაარსებელი და ლიდერი. გადაღებულია მოკლემეტრაჟიან მხატვრულ ფილმებში „კავშირი“ (2005) და „ბოთლი ღვინო“ (2010). არის რამდენიმე ფილმის კომპოზიტორი. 2005: „კავშირი“ რეჟ. გიორგი (გია) ბარაბაძე 2010: „ბოთლი ღვინო“ რეჟ. შორენა თევზაძე 2007: „დუმილი“ (დოკუმენტური) რეჟ. შორენა თევზაძე 2007: „ბროდვეი-45“ ნიკა კოჩაროვთან ერთად რეჟ. გიორგი მასხარაშვილი 2010: „ბოთლი ღვინო“ რეჟ. შორენა თევზაძე 2011: „გული +“ ნიაზ დიასამიძესთან ერთად რეჟ. ირაკლი ჩხიკვაძე რობი კუხიანიძე [დაარქივებული]— ეროვნული ფილმოგრაფია რობი კუხიანიძე მუსიკასა და თეატრზე, ტერორიზმსა და ეკოლოგიაზე - © ლაშა გაბუნიას „ანარეკლი“
ონდავა

ონდავა (სლოვაკ. Ondava) — მდინარე სლოვაკეთში, მდინარე ბოდროგის მარჯვენა შენაკადი. სიგრძე 146,5 კმ, აუზის ფართობი 3400 კმ². სათავე აქვს აღმოსავლეთ ბესკიდებში. კვეთს ონდავის მაღლობს. დამახასიათებელია გაზაფხულის წყალდიდობა. საშუალო წლიური ხარჯი ქვემო დინებაში 22 მ³/წმ. ზემოთში არის ჰიდროელექტროსადგური. მდინარის ნაპირზეა ქალაქები: სვიდნიკი და სტროპკოვი. მდიდარია თევზით. ონდავა — სტატია დიდი საბჭოთა ენციკლოპედიიდან (რუსული)
ზაზა ტყეშელაშვილი

ზაზა ტყეშელაშვილი (დ. 19 მარტი, 1965) — ქართველი თავისუფალი სტილით მოჭიდავე და წესების გარეშე მებრძოლი, 1996 წლის ზაფხულის ოლიმპიადის მონაწილე. ამჟამად საქართველოს ჭიდაობის ფედერაციის პრეზიდიუმის წევრი. ზაზა საქართველოს ოლიმპიური რეზერვების ცენტრის, მაშინდელი შრომითი რეზერვების ცენტრის აღზრდილია. აქ მან 1978 წელს, 13 წლის ასაკში, დაიწყო ვარჯიში მწვრთნელ ვანო ნიკოლაძის ხელმძღვანელობით. 1996 წელს ზაზა იყო იმ 8 თავისუფალი სტილით მოჭიდავეს შორის რომელიც 1996 წლის ზაფხულის ოლიმპიადაზე გაემგზავრა. ზაზა 100 კგ წონით კატეგორიაში ასპარეზობდა, პირველივე რაუნდში მისი მოწინააღმდეგე რუსეთის ოლიმპიური გუნდის სახელით მოასპარეზე გამოცდილი ქართველი მოჭიდავე, ოლიმპიური ჩემპიონი ლერი ხაბელოვი იყო. დაძაბულ ბრძოლაში ზაზა 2-0 დამარცხდა, თუმცა მიუხედავად ამისა ზაზა დამარცხებულთა ტურნირში გადაერთო სადაც ჯერ პუერტო-რიკოელ დანიელ სანჩესს მოუგო, შემდეგ კი მონღოლ დოლგოსურენგიინ სუმიიააბაზართან დამარცხდა და საბოლოოდ მე-13 პოზიცია დაიკავა. თავისუფალი ჭიდაობის პარალელურად ზაზა აქტიურად იყო ჩართული წესების გარეშე ბრძოლებშიც, სადაც ასპარეზობდა ფსევდონიმით — გრომი (Grom). 1992-2001 წლებში მან 13 მატჩი ჩაატარა, საიდან 7 მოიგო (5 ნოკაუტით), 5 მატჩში კი მარცხი განიცადა (1 ნოკაუტით). ზაზა ტყეშელაშვილის ძმა, ასევე ყოფილი თავისუფალი სტილით მოჭიდავე და წესების გარეშე მებრძოლი, კობა ტყეშელაშვილი, საქართველოს პანკრატიონის, გრაპლინგისა და ბელტ ვრესტლინგის ეროვნული ფედერაციის დამაარსებელი და პრეზიდენტია. ზაზა ტყეშელაშვილი — საქართველოს ბიოგრაფიული ლექსიკონი ზაზა ტყეშელაშვილის ოლიმპიური პასპორტი დაარქივებული 2012-12-15 საიტზე Wayback Machine. sports-reference.com (ინგლისური) ↑ Sports-Reference.com <a href="https://wikidata.org/wiki/Track:Q18002875"></a> ↑ პრეზიდიუმის წევრები, საქართველოს ჭიდაობის ფედერაცია. დაარქივებულია ორიგინალიდან — 2017-04-29. ციტირების თარიღი: 2016-12-19. ↑ საქართველოს ოლიმპიური რეზერვების მზადების ეროვნული ცენტრის ისტორია, olympiccentre.ge ↑ ვინ არიან კორცხელის პოლიტიკურ დაპირისპირებაში მონაწილე ტურისტები, presa.ge
შაბთაი ცური

შაბთაი ცური (ებრ. שבתאי צור, დაბადების სახელი: შოთა ცოციაშვილი; დ. 15 თებერვალი, 1951, ვანი) — ქართველი ებრაელი პოლიტიკოსი, დიპლომატი, საქართველოს ებრაელთა მსოფლიო კონგრესის თანათავმჯდომარე. შოთა ცოციაშვილი 1951 წელს დაიბადა ვანში, 1967 წელს დაამთავრა ვანის მეორე საშუალო სკოლა და სწავლა სანქტ-პეტერბურგის უნივერსიტეტში განაგრძო, რომელიც 1974 წელს დაამთავრა. უნივერსიტესის დასრულების შემდეგ ცოციაშვილი მეუღლესთან, ლეასთან ერთად საცხოვრებლად ისრაელში გადავიდა და აშკელონში დასახლდა. 1979 წლიდან მუშაობა დაიწყო ისრაელის ეროვნული ბანკში, ამავე დროს დაიწყო მოღვაწეობა ადგილობრივ პოლიტიკურ მოძრაობაში, რომელიც ქალაქის მმართველ ძალას წარმოადგენდა. აქ ის მაშინდელ ქალაქის მერს — ელი დაიენის და ბენი ვაკნინს დაუახლოვდა. მოგვიანებით გაწევრიანდა ლიკუდის პარტიის ადგილობრივ ორგანიზაციაში. 1989 წლიდან ელი დაიენი ქნესეთის წევრი გახდა ავოდას პარტიის რიგებიდან, რომელიც ლიკუდის უმთავრესი კონკურენტი იყო სახელმწიფო არჩევნებში, ქალაქის მერი ბენი ვაკნინი გახდა და ამ პოზიციას ის 2003 წლამდე იკავებდა, ამ პერიოდის განმავლობაში შაბთაი ცური ქალაქის ვიცე მერი იყო, 2003 წელს კი ქალაქის მერის პოზიცია დიკავა, თუმცა პოზიციის დატოვება მალე მოუხდა, რადგან ქალაქის მმართველობის არჩევნებში 26 წლის შემდეგ პირველად სხვა ადგილობრივმა მოძრაობამ გაიმარჯვა. შაბთაი ცური წლების განმავლობაში იყო საქართველოს საპატიო კონსული ისრაელში. როგორც ლიკუდის პარტიის აქტიური წევრი ახლო ურთიერთობაში იმყოფებოდა პარტიის ერთ-ერთ წამყვან ლიდერთან და 2001-2006 წლებში ქვეყნის პირველ პირთან — არიელ შარონთან. 2005 წლის იანვრიდან 2008 წლის აგვისტომდე იყო ისრაელის საგანგებო და სრულუფლებიანი ელჩი საქართველოში, პარალელურად ის ხელმძღვანელობდა ისრაელის საკონსულოსაც ერევანში. არის ქალაქ ვანის საპატიო მოქალაქე. 2014 წლის 4 ნოემბერს, საქართველო-ისრაელის 26 საუკუნოვანი მეგობრობის ფარგლებში ქალაქ ვანის სანაპიროს ქუჩას, სადაც დაიბადა და გაიზარდა შაბთაი ცური, სიცოცხლეშივე მიენიჭა მისი სახელი. ↑ შაბთაი ცური – ისრაელის ელჩი საქართველოში georgianjews.org[მკვდარი ბმული] ↑ ქართული დიასპორა ისრაელში diaspora.gov.ge. დაარქივებულია ორიგინალიდან — 2014-12-21. ციტირების თარიღი: 2015-10-22. ↑ ქუთაისის მერიაში ებრაულ დელეგაციას უმასპინძლეს. PSnews.ge ↑ ვანში სანაპიროს ქუჩას შაბთაი ცურის სახელი მიენიჭა. Facebook.com
ასტეროქსილონი

ასტეროქსილონი (ბერძ. astēr - ვარსკვლავი და xylon - ხე) — უძველესი ნამარხი მცენარე. განეკუთვნება ფსილოფიტებს. მხოხავი ფესურიდან (ფესვი არ ჰქონდა) ამოსული იყო სწორი, 1 სმ-მდე სისქის საჰაერო ღეროები, რომლებზეც მრავალი წვრილი ფოთოლი ესხა. ყლორტის ცენტრალურ ნაწილს განივკვეთზე ვარსკვლავის ფორმა ჰქონდა. აქედან წარმოდგა მცენარის სახელწოდებაც. ქართული საბჭოთა ენციკლოპედია, ტ. 1, თბ., 1975. — გვ. 643.
სლოვაკეთის ჰიმნი

სლოვაკეთის სახელმწიფო ჰიმნი (სლოვაკ. Nad Tatrou sa blýska — ნათელი ტატრებზე) — სლოვაკეთის სახელმწიფო სიმბოლო დროშასა და გერბთან ერთად. ჰიმნი ოფიციალურად დამტკიცდა 1993 წლის 1 იანვარს. მისი მუსიკა ფოლკლორულია, ტექსტი კი 1848 წელს შექმნა ჯანკო მატუსკამ. ჰიმნის მუსიკა (ტექსტის გარეშე)
ინგლისური ტოი-ტერიერი

ინგლისური ტოი-ტერიერი (ინგლ. English Toy Terrier) — ძაღლის ჯიში, რომელიც გამოყვანილია დიდ ბრიტანეთში XIX საუკუნეში. როდესაც ერთ საუკუნეზე მეტი ხნის წინ მანჩესტერული ტერიერის ეს მინიატურული ასლი პირველად საზოგადოებაში გამოჩნდა, ნამდვილი სენსაცია გამოიწვია. შემდეგ ვნებები ცოტა დაცხრა, რადგან ძაღლებს ერიოზული მემკვიდრეობითი დაავადებები აღმოუჩინეს. 1950-იან წლებში, როდესაც ინგლისური ტოი-ტერიერი ჯანმრთელობით, კონსტიტუციით და გარეგნული იერით სერიოზულად დაკავდნენ, მდგომარეობა გამოსწორდა. ინგლისური ტოი-ტერიერი თავად ინგლისშიც იშვიათობაა. მისი წინაპარი იყო მანჩესტერული ტერიერი, თუმცა სიმაღლის სტაბილიზაციისთვის, როგორც ჩანს, იტალიურ გრეიჰაუნდთან შეაჯვარეს, სწორედ მას უნდა უმადლოდეს ტოი თავის სილამაზეს და ოდნავ ამობურცულ ზურგს. ხასიათით კი ის ნამდვილი ტერიერია. დღესდღეობით ინგლისური ტოი-ტერიერების გამრავლება სტაბილური გახდა, თუმცა ნაკლებსავარაუდოა, რომ ოდესმე ისეთივე პოპულარული გახდება, როგორც მისი მსგავსი მინიატურული პინჩერია. და მაინც, ინგლისური ტოი-ტერიერი შესანიშნავი ოთახის ძაღლია, რომელიც ძალიან კარგად ესადაგება ქალაქის ბინას. ის კარგად უძლებს სიცხეს, ძნელად იწვრთნება და უჭირს ურთიერთობა სხვა ძაღლებთან. კარგი მოდარაჯეა. ცუდად იტანს სიცივეს. აქვს კომპაქტური თათები, გრძელი თავი. გრძელი კუდი ბოლოსკენ ვიწროვდება, აქვს უჩვეულო ფორმის ყურები. ვიკისაწყობში არის გვერდი თემაზე: ინგლისური ტოი-ტერიერი ინგლისური ტოი-ტერიერი დაარქივებული 2014-10-16 საიტზე Wayback Machine. (ინგლისური)
ასტრა

ასტრა — ბალახოვანი მცენარეების ორი გვარი – Aster და Callistephus – რთულყვავილოვანთა ოჯახისა. Aster-ის გვარში გაერთიანებულია მრავალწლოვანი ბალახოვანი მცენარეები, რომელთაც მორიგეობით განლაგებული ფოთლები და კალათა ყვავილედები აქვთ. ცნობილია 200-მდე სახეობა. ძირითადად გავრცელებულია ჩრდილოეთ ამერიკაში, მცირე რაოდენობით - სამხრეთ ამერიკაში, აფრიკაში, აზიასა და ევროპაში. საქართველოში გავრცელებულია 5 სახეობა, მათგან 1 ენდემური. გვხვდება ალპურ მდელოებზე, ტყე-სტეპებსა და სტეპებში ბიცობ და კირიან ნიადაგებზე. მრავალი სახეობა დეკორატიულია. ყირიმსა და კავკასიაში კულტივირებულია Aster alpinus და Aster ammellus. ცნობილია აგრეთვე ასტრის ჯუჯა (15-20 სმ) ფორმები, რომელთაც ბორდიურებისათვის იყენებენ, ჯიშთა უმრავლესობა ყვავის შემოდგომაზე, ზოგი კი გაზაფხულზე (მაისში). მრავლდება ბუჩქის დაყოფით, კალმითა და თესლით. Callistephus-ის გვარი შეიცავს მხოლოდ ერთ სახეობას, ე. წ. ბაღის ასტრას ანუ ქრისტესთვალას (ლათ. Callistephus chinensis), რომელიც ველურად იზრდება ჩინეთსა და იაპონიაში და ერთწლოვანი ასტრების წინაპარია. კულტურაში ასტრის 400-მდე ჯიშია ცნობილი. ფორმით, ზომითა და შეფერილობით ეს ჯიშები ერთმანეთისაგან განსხვავდება. ყვავილები იისფერი, წითლი ან თეთრია. ქართული საბჭოთა ენციკლოპედია, ტ. 1, თბ., 1975. — გვ. 643.
ბანსკა-ბისტრიცის მხარე

ბანსკა-ბისტრიცის მხარე (სლოვაკ. Banskobystrický kraj) — მხარე სლოვაკეთში. ადმინისტრაციული ცენტრი ბანსკა-ბისტრიცა. ფართობი 9 455 კმ², მოსახლეობა — 660 563 ადამიანი (2011). ბანსკა-ბისტრიცის მხარე მდებარეობს სლოვაკეთისცენტრალურ ნაწილში. ესაზღვრება ჟილინის, კოშიცეს, პრეშოვის, ტრენჩინისა და ნიტრის მხარეები. ბანსკა-ბისტრიცის მხარე დაყოფილია 13 რაიონად. ეროვნული შემადგენლობა სლოვაკები — 505 528 ად. (76,5 %); უნგრელები — 67 596 ად. (10,2 %); ბოშები — 15 525 ად. (2,4 %); სხვა — 71 914 ად. (10,9 %) რელიგიური შემადგენლობა კათოლიკეები — 361 774 ად. (54,8 %); ლუთერანები — 69 747 ად. (10,6 %); რეფორმატები — 10 675 ად. (1,6 %); ათეისტები — 109 945 ად. (16,6 %); სხვა — 108 422 ად. (16,4 %) ბანსკა-ბისტრიცის მხარე — ოფიციალური საიტი დაარქივებული 2014-10-11 საიტზე Wayback Machine. ↑ Национальный состав (2011 год). დაარქივებულია ორიგინალიდან — 2012-11-14. ციტირების თარიღი: 2014-10-02. ↑ Конфессиональный состав (2011 год). დაარქივებულია ორიგინალიდან — 2012-11-14. ციტირების თარიღი: 2014-10-02.